СОФИЙСКИ МУЗИКАЛНИ СЕДМИЦИ

Концерт, посветен на Ростислав Йовчев
2022-06-02 18:00 UTC | Зала НМА „Проф. Панчо Владигеров“, бул. Евлоги Георгиев 94, София, 1505, България
с участието на Гергана Несторова, Симеон Гошев и Рада Чомакова – пиано, Лидия Радионова -Кантарджиева – цигулка и Магдалена Далчева – виолончело. В програмата: Чайковски, Йордан Гошев, Филип Павлов

„Хлапета“
2022-06-01 19:00 | Зала „България“, ул. "Аксаков" N1, гр. София, 1000, България
Балетен спектакъл по музика на Шостакович и Чарли Чаплин в изпълнение на Камерен оркестър Кварто, с участието на Вая Денс студио с хореограф Ваня Рошкова и актрисата Десислава Касабова

„Небесна музика“
2022-05-30 19:00 | НДК – ЗАЛА 9 (5 ет.), вход АЗ, бул. „България“, София, 1463, България
Вокалните квартети „Ева квартет“, „Светоглас“ и „Славей“ – концерт, посветен на 85-годишнината на Надка Караджова. В програмата: Милен Иванов, Костадин Генчев, Димитър Христов и др.

Клавирен рецитал на Надежда Влаева
2022-05-30 19:00 | Камерна зала „България“, ул. "Аксаков" N1, гр. София, 1000, България
В програмата: Владигеров и Надежда Влаева

Представяне на книга
2022-05-30 18:00 | НДК – ЗАЛА 9 (5 ет.), вход АЗ, бул. „България“, София, 1463, България
на Рада Славинска за Красимир Кюркчийски

Софийска филхармония
2022-05-29 19:00 | Зала „България“, ул. "Аксаков" N1, гр. София, 1000, България
Диригент Петер Валентович; Солисти – Михал Худак, Хермине Хазелбьок; Състав: Национален филхармоничен оркестър; Програма: Роланд Баумгартнер – Концерт за цигулка и оркестър; Александър Цемлински – 6 песни по стихове на М. Метерлинк за глас и оркестър

Песни на Георгий Свиридов
2022-05-29 12:00 | Камерна зала „България“, ул. "Аксаков" N1, гр. София, 1000, България
в изпълнение на Пламен Кумпиков – бас и Даниела Янева – пиано

Концерт на докторанти от НМА „Проф. Панчо Владигеров“
2022-05-29 11:00 - 23:00 | Зала НМА „Проф. Панчо Владигеров“, бул. Евлоги Георгиев 94, София, 1505, България
с участието на Велина Петкова – цигулка и Юске Хосака – пиано

TANGO FOREVER
2022-05-28 19:00 | НДК – ЗАЛА 9 (5 ет.), вход АЗ, бул. „България“, София, 1463, България
Ина Кънчева (сопран), Бюлент Бездюз (тенор), Давиде Вендрамин (бандонеон), Сесим Бездюз (цигулка), Калина Христова (цигулка), Кристиана Алипиева (виолончело), Доач Бездюз (пиано), в сътрудничество с НБУ и Посолството на Република Турция. В програмата: Пиацола, Гардел, Рамирез и др.

60 години Камерен ансамбъл „Софийски солисти“
2022-05-28 19:00 | Зала „България“, ул. "Аксаков" N1, гр. София, 1000, България
диригент Пламен Джуров
солист Виви Василева – ударни инструменти
В програмата:
Бушра Ел-Турк
Концерт за ударни и струнни
Шуберт – Малер
Струнен квартет № 14 в ре минор
„Смъртта и момичето“
преработка за струнен оркестър
Професионален еталон на 60 години
С изкуството на „Софийски солисти“ у нас процъфтява най-трудната и изкусна форма на камерно музициране – камерният оркестър. Уникален ансамбъл от единомишленици, този състав съчетава в съвършен баланс ярката индивидуалност на всеки от музикантите. Безупречният професионализъм и високото творческо ниво на изпълнителство са запазена марка на оркестъра, превърнал се от десетилетия във важна част от културния ни живот и емблематичен посланик на българската музикална традиция по света.
Респектиращата история започва през ноември 1961 г. с ентусиазма на 13 млади музиканти от Софийската опера, които правят струнен състав, с който да концертират в името на любовта си към камерната музика. И след пет месеца усилени репетиции – първо сами, след това канят да работи с тях младия диригент Михаил Ангелов – на 19 март 1962 г. пред многобройна публика в зала „България“ правят първия си концерт под името „Софийски камерен оркестър“. В сценичните му изяви се включват и други диригенти: младият Васил Казанджиев и утвърдените Константин Илиев и Добрин Петков.
За постоянен диригент е назначен Васил Казанджиев, който ръководи състава от 1964 до 1978 г. Следват първите големи успехи и признания на престижни международни сцени и фестивали, първите задгранични турнета и записи за известни грамофонни фирми – вече е с името Камерен ансамбъл „Софийски солисти“. След Казанджиев няколко концерта дирижира академик Марин Големинов. В периода 1979-1988 г. диригент на камерния ансамбъл е Емил Табаков, от 1988 г. неизменно досега е Пламен Джуров. Той споделя: „Ако някога ми бяха казали, че ще работя със „солистите“ повече от три десетилетия, нямаше да повярвам, а сега ми се струва, че те минаха неусетно. Концерт след концерт, премиера след премиера, пътувания и ежедневни репетиции… Обръщам се назад и изглежда невероятно, че половината от живота ми е минал с подобно ежедневие. Сега на финала съм сигурен, че съдбата ми е била щастлива. Нямах време за дребнотемие, ежедневието ми с тях беше в приятелска среда и отговорност към произведенията, които трябва да овладеем. Колеги и приятели – това си е късмет. А чувството им за хумор си е допълнителна екстра. Както и сценичната им издръжливост, организираност и отговорност. Много поводи съм имал да се гордея с тях. С музикантските и човешките им качества. И на сцената, и зад нея, те се отличават с възпитание, сдържаност и аристократичност. И професионална отговорност. Всъщност „солистите“ са ярки индивидуалности, но отношението им към музиката, към задачите, стоящи пред ансамбъла, ги превръща в единен, сплотен организъм с ясни критерии за професионализъм и артистичност“.

"Почит към Райна Кацарова (1901 - 1984)"
2022-05-28 18:00 | Студио „Музика“, ул. "Аксаков" N1, гр. София, София - град, 1000, България
Представяне на две книги за „великата дама на българската етномузикология“ – „С хоро и песен, с перо и слово. 120 г. от рождението на Райна Кацарова (1901 – 1984)”, автори: Лозанка Пейчева, Венцислав Димов, Гео Кукудов и „Живите гласове: представяне на архивираното звуково наследство на Райна Кацарова (плочи от 30-те и 40-те години на ХХ век)“, автор Венцислав Димов

„Романтичен импресионизъм“
2022-05-28 18:00 | Полски институт, ул. „Веслец“ 12, гр. София, 1000, България
Клавирен рецитал на Александър Хинчев. В програмата: Шуман, Шопен, Дебюси, Прокофиев, Равел

Концерт на докторанти от НМА „Проф. Панчо Владигеров“
2022-05-28 11:00 | Зала НМА „Проф. Панчо Владигеров“, бул. Евлоги Георгиев 94, София, 1505, България
с участието на Божидара Трохарова и Милен Джуров – китара, Ли Кунян – кларинет, Джао Чаоян и Тун Ицан – пиано

„Vera Morais & Hristo Goleminov“
2022-05-27 19:00 | Български културен център, ул. „Веслец“ 13, гр. София, 1000, България
Вера Морайш – вокал (Португалия) и Христо Големинов – саксофон

Музиката на Вера Морайш (глас) и Христо Големинов ( саксофон) е плод на сливането на поезия и импровизация. Естетиката на Уилям Карлос Уилямс (американски поет от течението имажинизъм) е отправна точка за създаването на гъвкава и прозрачна музикална тъкан, своеобразна ода на ежедневието.
Оригиналният замисъл на този проект и виртуозното му изпълнение бяха отразени от местната и от международната критика след концерта на дуото на 12тия Festival Porta -Jazz в Порто, Португалия през февруари 2022г. Предстоят им концерти в Австрия и Нидерландия, както и лансирането на първия им албум от Carimbo Porta-Jazz.

„Пролетен концерт“
2022-05-27 19:00 | Зала „България“, ул. "Аксаков" N1, гр. София, 1000, България
Камерата Орфика НБУ и Симфониета „София“ с диригент Наталия Пономарчук (Украйна) и солисти Антон Никулеску – виолончело (Румъния) и Виктория Маринова – цигулка. В програмата: Бокерини, В. А. Моцарт, Виенявски

„Любов и разум“
2022-05-27 19:00 | Камерна зала „България“, ул. "Аксаков" N1, гр. София, 1000, България
Вокален рецитал на Крум Гълъбов – баритон и Зарина Гетоева – пиано с участието на Петър Тосков – актьор. В програмата: Стефано Донауди, Тости, Григ, Чайковски, Рахманинов и др.

„Мечтания“
2022-05-26 19:00 | Камерна зала „България“, ул. "Аксаков" N1, гр. София, 1000, България
Вокален рецитал на Соня Маринова – сопран и Красимир Тасков – пиано. В програмата: Дебюси, Лист, Бизе, Габриел Форе, Цезар Франк и Равел

Майсторски клас по хорово дирижиране
2022-05-26 - 2022-05-29 | Национална музикална академия “Проф. Панчо Владигеров”, бул. Евлоги Георгиев 94, София, 1505, България
на Ювал Вайнберг и концерт

„Носталгично и Романтично“
2022-05-25 19:00 | Камерна зала „България“, ул. "Аксаков" N1, гр. София, 1000, България
Дуо „Арденца“: Галина Койчева-Мирчева – цигулка и Даниела Дикова – пиано. В програмата: Григ, Свендсен, Гершуин, Елгар, Ейми Бийч, Георги Арнаудов, Александър Райчев, Ценко Минкин

Първи изпълнения на камерни творби - 5+1
2022-05-24 19:00 | Зала БИАД, ул. „ген. Гурко“ 16, София, 1000, България
Първи изпълнения на камерни творби от Светлин Христов, Павел Маджаров, Павел Ваклинов, Норис Гетов, Петър Димов, Велислав Заимов

Откриване с Младежка филхармония „Пионер“
2022-05-23 19:00 | Зала „България“, ул. "Аксаков" N1, гр. София, 1000, България
Младежка филхармония „Пионер“ с диригенти Борис Спасов, Григор Паликаров, Любомир Денев-син, Христо Христов. В програмата: Бородин, Шостакович, Прокофиев, Любомир Пипков, Мусоргски

Майсторски клас по арфа и концерт в Сити Марк Арт Център с участието на Сузана Клинчарова
2022-03-21 - 2022-03-28 | Нов български университет, ул. „Монтевидео“ 21, София, 1618, България
Представяне на дискове: музика на Брух с Данчо Радевски – кларинет, Огнян Константинов – виола и Стефан Врачев – пиано; Михаил Славов, Анжела Тошева; „Носталгично и Романтично“ – Дуо „Арденца“; Надежда Влаева; Мандолинен квартет „Сезони“; Марио Хосен; Красимир Гатев; Ваня Пешева
